JKW-KABAB-16-MA-003-wylie
rtsa gsum 'od gsal snying thig las/__phyi sgrub rdo rje thod phreng gi rgyun gyi rnal 'byor bzhugs/__bla ma rtsa gsum la btud nas/__/de yi rgyun gyi rnal 'byor nyid/__/nyams su len la sbyor ba'i chos/__/skyabs su 'gro zhing sems bskyed ni/__na mo:__bdag dang mkha' mnyam 'gro ba ma lus kun:__deng nas bzung ste byang chub snying po'i bar:__dkon mchog rtsa gsum sku gsum rgya mtsho la:__mi phyed gus pa chen pos skyabs su mchi:__ho:__mar gyur khams gsum rigs drug sems can kun:__sdug bsngal srid pa'i mtsho las bsgral bya'i phyir:__tshad med byams dang snying rje chen po'i blos:__smon 'jug don dam sems mchog bskyed par bgyi:__lan gsum/__dngos gzhi bskyed pa'i rnal 'byor ni/__hU~M:__ka dag de bzhin nyid dbyings ye shes las:__lhun grub kun snang snying rje'i rang rtsal ni:__zung 'jug rgyu yi ting 'dzin hU~M mthing nag:__de las 'od 'phros brtan g.yo'i dngos po kun:__'od gsal stong pa nyid kyi dbyings su thim:__skad cig dran rdzogs phyi snod pad+ma 'od:__shin tu nyams dga' ngo mtshar bkod pas mdzes:__de dbus thar pa chen po'i gzhal yas dbus:__lte bar rin chen pad+ma nyi zla'i steng :__rdo rje hU~M yig mnyam sbyor 'phro 'du las:__ral pa'i skra gseb rtsa brgyud bla ma dang :__sku yi gnas brgyad yi dam sgrub sde brgyad:__rtsa khams nyer bzhi dpa' bo mkha' 'gro ma:__phyogs mtshams thod phreng sde lnga mtshan brgyad dang :__sgo ba rtsa gsum chos skyong dang bcas pa:__dam ye gnyis med lhun grub chen po gsal:__zhes gtso bo yab yum gsal snang dang lus dkyil mos bskyed kyi gsal legs par btab/__rdo rje'i tha tshig bdun ma'i gsol 'debs kyis thugs rgyud bskul bas/__snying dbus ye shes sems dpa' yis:__thugs kar pad nyi dregs pa'i gdan gyi steng :__ye shes sems dpa' badz+ra rta gdong zhal:__mthing nag rdo rje'i gri gug thod khrag 'chang :__gar dgu'i gzi 'bar rang 'od yum dang sbyor:__dur khrod chas rdzogs zhabs zung dor stabs 'gyings:__de yi thugs dbus nyi zla kha sbyor sbubs:__hU~M mthar sngags kyis bskor ba'i 'od zer gyis:__'phags pa mchod cing 'gro kun sgrib gnyis sbyangs:__tshur 'dus rtsa gsum rgyal ba rab 'byams kyi:__byin rlabs dngos grub ye shes rang la thim:__zhi ba'i phrin las lhun gyis grub par gyur:__oM AHhU~M badz+ra ma hA gu ru badz+ra thod phreng rtsal sarba sid+d+hi hU~M:__chig dril bzla/__thun mthar dbyangs gsal/__rten snying*/__yig brgya bzlas la/__bsdu ldang ni/__hoH__snang stong sgyu 'phrul drwa ba'i ye shes lha:__zung 'jug mtshan ma med pa'i dbyings su gshegs:__slar yang snang grags rig pa lha dang sngags:__ye shes chen po'i dgongs par rtag tu spyod:__bsngo smon shis brjod ni/__ho:__phung khams 'ja' lus rdo rje'i skur smin cing :__srog stsol 'od gsal dbu ma'i klong du rdzogs:__rig stong brjod bral gdod ma'i gzhi dbyings su:__rab 'byams rtsa gsum mngon gyur bkra shis shog:__ces pa'ang dus gsum kun mkhyen bla ma'i phrin las kyis pha ran se'i rgyal khab tu rtsa gsum 'od gsal snying thig gi sgrub sde theg mchog 'od gsal gling gsar tshugs skabs tshul 'di'i smin grol 'bog pa'i tshe dad ldan rnams la nyer mkho'i dbang gis rgyal khams pa 'gyur med theg mchog bstan pa'i rgyal mtshan gyis bsam gtan khang bu bkra shis dpal 'bar gling du bris pa dpal o rgyan chos kyi rgyal po'i gsang gsum rdo rje'i dbyings su mngon par byang chub pa'i rgyur gyur cig__/sarba mang+ga laM/__dge'o//__//
Debug data: